સારાંશ માટે દસ્તાવેજ: આર્યલેન્ડના 66.4 ટકા લોકોએ ગર્ભપાત માટેના કડક કાયદાઓમાં સુધારા કરવાની તરફેણમાં આપેલા જનમતથી દેશમાં એક નવી શરૂઆત થઈ છે. 

આ સુધારા લાવવા માટે આયર્લેન્ડમાં ચાલેલી દેશવ્યાપી ચળવળના મૂળમાં એક ભારતીય ગર્ભવતી મહિલા સવિતા હલપ્પનવારનું મૃત્યુ હતું. 

સવિતાનું વર્ષ 2012માં તેમની પ્રથમ ગર્ભાવસ્થા દરમિયાન તેમને ગર્ભપાતની મંજૂરી ન મળવાને કારણે થયું હતું.

તેમના મૃત્યુ બાદ આયર્લેન્ડમાં શરૂ થયેલાં ગર્ભપાતને કાયદેસરતા આપવા માટે દેશવ્યાપી આંદોલન શરૂ થયું હતું.

આ માટે આયર્લેન્ડની સરકારે 25 મેના રોજ દેશમાં ગર્ભપાત માટેના કડક કાયદાઓમાં સુધારા માટે જનમત સંગ્રહની પ્રક્રિયા હાથ ધરી હતી.

જેનું પરિણામ 26 મે 2018 ના દિવસે જાહેર થયું હતું, જેમાં ગર્ભપાતના કાયદામાં સુધારા કરવાની તરફેણમાં 66.4 ટકા અને વિરોધમાં 33.6 ટકા મત હતા. 

સવિતાના પિતા એ એસ યેળગી કર્ણાટકના બેલગાંવમાં રહે છે. તેમણે આ પરિણામ વિશે કહ્યું, "28 ઓક્ટોબર 2012ના રોજ મારી દીકરીનું આયર્લેન્ડની એક હોસ્પિટલમાં મૃત્યુ થઈ ગયું. અમારો સંઘર્ષ છેલ્લાં છ વર્ષથી ચાલુ હતો.” 

“અમે નથી ઇચ્છતા કે અન્ય કોઈની દીકરી સાથે પણ આવું થાય. આયર્લેન્ડના લોકોએ જે રીતે આ કાયદો બદલવાની તરફેણમાં મત આપ્યો છે, તેને જોઈને એમ લાગે છે કે અમારી જીત થઈ છે.”

શું છે સુધારો?

શુક્રવારે યોજાયેલા જનમત સંગ્રહમાં મતદારોને પૂછવામાં આવ્યું હતું કે તેઓ આયર્લેન્ડનાં બંધારણના આઠમા સુધારાને દૂર કરવા ઇચ્છે છે કે રાખવા ઇચ્છે છે. 

યુરોપમાં આયર્લેન્ડના ગર્ભપાતના કાયદા  સૌથી કડક છે. 

માતાનું જીવન જોખમમાં હોય ત્યારે જ ગર્ભપાતની મંજૂરી આપવામાં આવે છે. 

1983માં આઇરિશ બંધારણનો આઠમો સુધારો રજૂ કરાયો હતો. 

શું તમે આ વાંચ્યું?

આ કાનૂન સગર્ભા સ્ત્રી અને ગર્ભમાં રહેલા બાળકને જીવનનો સમાન અધિકાર આપે છે.

હાલમાં આયર્લેન્ડમાં ગર્ભપાતની મંજૂરી ત્યારે જ અપાય છે, જ્યારે ગર્ભવતી મહિલાનાં જીવને જોખમ હોય.

જોકે, બળાત્કાર, નજીકના સગાને કારણે રહેલા ગર્ભ અને ગર્ભમાં રહેલા બાળકમાં કોઈ જીવલેણ ખોડ હોય તેવા કિસ્સામાં ગર્ભપાતની મંજૂરી આપવામાં નથી આવતી.

હવે શું થશે?

આયર્લેન્ડના ભારતીય મૂળના વડાપ્રધાન લીઓ વરાડકરે જનમત બાદ જાહેર થયેલા એક્ઝિટ પોલ પર ટિપ્પણી કરતા જણાવ્યું હતું, "આયર્લેન્ડના લોકોએ કહી દીધું છે કે તેમને એક આધુનિક દેશ માટે આધુનિક બંધારણની જરૂર છે."

એક્ઝિટ પોલ અનુસાર 69 ટકા લોકોએ દેશના બંધારણમાં ગર્ભપાત પર પ્રતિબંધ મૂકતા ભાગને દૂર...\nદસ્તાવેજની સમાન ભાષામાં સારાંશ:
રિપબ્લિક ઓફ આયર્લેન્ડના લોકોએ ગર્ભપાત પર પ્રતિબંધ મૂકતા કાયદાને બદલવા માટે 66.4 ટકા વિરુદ્ધ 33.6 ટકા મતોથી મંજૂરી આપી છે.